cyanic-selkie/wikianc huggingface dataset:
Norsk Aero Klubb
I 1971 vart Noregs Luftportforbund (NLF) stifta for at fallskjerm og seglflyging kunne takast opp som idrettar i Noregs Idrettsforbund og Olympiske Komité. NLF og NAK hadde felles administrasjon. Etter at alle NAKs aktivitetar var vorten aksepterte som idrettar vart det i 2003 vedteke å slå saman dei to forbunda. Namnet på det samanslutta forbundet er Norges Luftportforbund.
Jori
Jori (lokal uttale jore) er ei elv i Lesja kommune i Innlandet fylke. Ho startar i Lesjøtelet på Dovrefjell, og renn fyrst nedover Skamsdalen. Der Skamsdalen møter hovuddalføret Dalsida, renn ho saman med utlaupet frå Dyratjønn, fortset så nedover dalen, og renn saman med Grøna, før ho munnar ut i Gudbrandsdalslågen vest for Dombås. Frå samlaupet med Grøna til ho når Lågen, markerer elva grensa mellom Lesja og Dovre kommunar.
Kalvholmen
Kalvholmen er ei øy som ligg mellom Ongulkalven og Ongul i Lützow-Holmbukta. Ho vart kartlagd av norske kartografar frå flyfoto teken under Lars Christensen-ekspedisjonen, 1936-37. Ho vart kartlagd av Japanese Antarctic Research Expedition (JARE), 1957–62, og av dei gjeve namnet Kurumi-shima (Valnøttøya) etter forma hennar. Det norske namnet på øya er godkjend av Norsk Polarinstitutt etter eit forslag frå Hansen i 1946.
Henning Carlsen
Henning Carlsen var ein dansk filmregissør og filmmanuskriptforfattar som mellom anna er kjend for filmen Sult etter Knut Hamsuns roman med same namn. Filmen er teken med i den danske Kulturkanonen, ei liste med 108 kunstverk som offisielt er rekna som dei essensielle i den danske kulturarven.
Etter dette har karrièren vore prega av ein produksjon av vekslande kvalitet og suksess. Carlsen har mellom anna stått for filmatiseringar av romanar av den norsk-danske forfattaren Aksel Sandemose og den danske forfattaren Jens August Schade. Filmen Mennesker mødes og sød musik opstår i hjertet frå 1967, som Henning Carlsen skreiv manuskriptet til i samarbeid med den danske forfattaren Poul Borum, vann i 1968 den danske filmprisen Bodilprisen for beste danske film. Den lågmælte filmen Man sku' være noget ved musikken frå 1972, med manuskript av Benny Andersen og Henning Carlsen, vert òg rekna som ein av dei betre som Carlsen har stått for etter suksessen med Sult.
Henning Carlsen var leiar av kinoen Dagmar Teatret i København i perioden frå 1968 til 1981.
Ma'ale Yosef regionale kommune
Ma'ale Yosef regionale kommune (hebraisk מועצה אזורית מעלה יוסף, Mo'atza Azorit Ma'aleh Yosef) er ein regional kommune i Øvre Galilea i Nord distrikt i Israel. Han ligg mellom byane Ma'alot-Tarshiha og Shlomi. Administrasjonssenteret er i Gornot HaGalil.
Kommunen vart grunnlagd i 1963 og dei fleste busetjingane vart grunnlagde i 1950-åra. Han vart kalla opp etter Yosef Weiz, sionistpioner i den andre Aliyah og direktør i Jewish National Fund etter første verdskrigen.
Geografi
Kommunen strekkjer seg langs grensa Israel-Libanon. I vest grensar han til Mateh Asher regionale kommune og Kafr Yasif, i sør til Misgav regionale kommune, og i aust til Merom HaGalil regionale kommune. Innafor kommunegrensene ligg fleire drusarlandsbyar og andre israelsk-arabiske landsbyar.
Sabri Sarıoğlu
Sarıoğlu har spelt for Istanbul-klubben Galatasaray i heile karrieren sin, heilt frå aldersbestemte lag. Han debuterte for A-laget som 18-åring i 2002/03-sesongen og har spelt dei fleste ligakampane for klubban sidan 2003/04-sesongen. Han spelte den 100. seriekampen sin for Galatasaray 10. desember 2006, i ein kamp der han òg skåra mål. Han spelar for det meste høgreback for Galatasaray. Han vart seriemeister for Galatasaray i 2006 og 2008.
Rørvik lufthamn, Ryum
Rørvik lufthamn, Ryum er ei sivil, regional lufthamn i Nærøysund kommune i Trøndelag fylke.
Sabri Sarıoğlu
Sarıoğlu debuterte for Tyrkia sitt A-landslag 7. oktober 2006 i ein kamp mot Ungarn. Han var med i Tyrkia sin tropp til fotball-EM i 2008 der Tyrkia kom til semifinalen. Han spelte der to kampar frå start og to som innbytar.
Magnus Ekelund
Nils Åke Magnus Ekelund, kjend under artistnamnet Kitok, er ein svensk rapper, hiphop-musikar, songar, låtskrivar og musikkprodusent frå Jokkmokk.
Ussurijsk
Namneendringar
Byen har endra namn mange gonger. Ved grunnlegginga i 1866 vart busetnaden kalla Nikolskoje, kalla opp etter tsar Nikolai I og det vart endra til Nikolsk då han fekk bystatus i 1898. For å unngå forveksling med andre byar med same namn vart namnet i 1926 endra til Nikolsk-Ussurijskij, (dvs. Ussuriske Nikolsk). I 1935 vart namnet endra til Vorosjilov, kalla opp etter Kliment Vorosjilov. Då Nikita Khrusjtsjov kom til makta etter Stalin døydde vart Vorosjilov tvunge til å gå av og bynamnet vart i 1957 endra til Ussurijsk, etter den nærliggande elva Ussuri, som har utspring i Sikhote-Alin-fjella aust for byen.
Magnus Ekelund
Ekelund har sidan 2014 gitt ut musikk under det samiske slektsnamnet sitt Kitok. Debutsingelen Sista utposten blei gitt ut av Universal Music Group 24. mars 2014.
Ekelund er oldebarn av den samiske kunsthandverkaren Asa Kitok.
Ussurijsk
Økonomi og næringsliv
Industrien i byen omfattar 28 verksemder, av dette tolv innan næringsmiddelindustri, to innan lettindustri, seks innan metallurgisk industri og fire innan bygningsindustrien. Ussurijsk har alltid vore spesialisert mot forbruksvarer. På grunn av dette er byen for tida i ein mykje meir fordelaktig posisjon samanlikna med andre større byar i Primorje, der forsvarsindustrien var dominerande. Dei største verksemdene er Primorskij Sakhar (som forsyner det austlege Russland med sukker, med ein produksjon på 160 000 tonn pr år), Dalsoja (som produserer vegetabilsk olje, margarin og såpe), Ussurijskij Balsam (24 sortar likør og vodka og balsam framstilt av ei blanding av dusinvis av urter).
Saab 91 Safir
Saab 91 Safir, òg kjend som Tp 91 og Sk 50 er eit svensk ein-motors lågvinga treningsfly, utvikla og produsert av Saab. Flyet flaug fyrste gong 20. november 1945. Det vart brukt av ei rekkje flyvåpen, mellom dei det norske Luftforsvaret.
Ussurijsk
Økonomi og næringsliv
Grossisthandel er òg økonomisk viktig i Ussurijsk. Det finst rundt 30 slike selskap i byen, der mange hadde utvikla handelskontaktar i utlandet òg før slik økonomisk verksemd vart liberalisert i Russland på 1990-talet.
Utamon husdyrhald, som er godt utvikla i distriktet rundt byen, så består jordbruksproduksjonen i området av soyabønner, bokkveite, kveite, bygg, poteter og grønsaker. Framstilling av pelsverk er òg viktig og Oktjabrskij JSC leverer mink-skinn til den russiske marknaden og til utlandet.
Transport
Ussurijsk er eit kryssningspunkt for alle større vegar i Primorje. Byen ligg ved hovudvegen M60 mellom Khabarovsk og Vladivostok, som er ein del av den transsibirske stamvegen.
Byen er òg eit viktig knutepunkt på Den transsibirske jernbanen mellom Moskva og Vladivostok. Her møter han mellom anna jernbanene frå Harbin i Kina og Pyongyang i Nord-Korea. Det finst persontogsamband til den kinesiske grensebyen Suifenhe og samband derfrå vidare til Harbin og Pyongyang.
Næraste lufthamn er Vladivostok internasjonale lufthamn i Artjom, 50 km sør for Ussurijsk.
Utdanning
Ussurijsk er heimby for eit pedagogiske institutt, ein jordbrukshøgskule og ein militær høgskule.
Attraksjonar
Sentrum i byen med gatene Lenina, Tsjitsjerina, Krasnoznamjonnaja og Agejeva er av historisk verdi. Det eldste hotellet i byen, i Leninagaten, vart oppført i 1880. Den eldste kinoen er Grand-Illjuzion og er frå 1908.
På det sentrale torget i byen står eit monument til raudegardistar og partisanar som døydde i slaga ved Ussurijsk i juni 1918. Eit monument til Lenin står på jernbanetorget.
Forbønskyrkja i Tsjitsjerinagaten vart bygt i 1914. Ho er den einaste religiøse bygningen i Primorskij kraj utan endringar og ombyggingar sidan 1917 og som vert nytta til sitt opphavlege formål.
Kyrkjedalen
Kyrkjedalen er ein isfyllt dal mellom Jøkulkyrkja og Habermehltoppen i Mühlig-Hofmannfjella i Dronning Maud Land. Han vart kartlagt frå landmålingar og flyfoto av den norske antarktisekspedisjonen (1956–60).
Hyderabad i Pakistan
Hyderabad (sindiskrift حيدرآباد, urduskrift حیدرآباد) er den nest største byen i den pakistanske provinsen Sind. Byen ligg ved elva Indus. I 2011 hadde han eit folketal på 3,429,471, mot 1,166,894 ved folketeljinga i 1998.
Historie
Hyderabad har namn etter Ali, svigersonen til profeten Muhammed, som hadde tilnamnet Haydar. Byen blei grunnlagd av kalhoraherskaren Mian Ghulam Shah Kalhoro i 1768, som fekk bygd ein festning og andre bygg på ruinane til fiskarlandsbyen Neroon Kot. Festningen er kjend som Pacco Qillo eller Pakka Qilla, 'den sterke borga'. I 1789 flytta talpurherskaren Mir Fateh Ali Khan hovudstaden sin frå Khudabad til Hyderabad. I 1843 blei byen og festningen tekne over av Britisk India. Britane reiv dei fleste andre bygningane i byen i 1857 for å byggja militærbrakker, lager og liknande.
Etter frigjeringa frå kolonistyret og delinga av Britisk India flykta hinduar og sikhar frå byen til det nye India, medan muslimar frå India slo seg ned i Hyderabad. Denne gruppa folk er kjend som mohadjirar i Pakistan. På 1980-talet braut det ut dødelege opptøyar mellom sindhinasjonalistar og mohadjirar. Uroa førte til at mange folk flytta innan byen som blei sterkare delt etter etniske linjer, med mohadjirar i Latifabad i sør og sindhiar i Qasimabad i vest.
Klima
Området har varmt ørkenklima (BWh etter Köppen si klimaklassifisering), og er varm heile året. Den varmaste tida er frå midten av april til seint i juni, då monsunen vanlegvis kjem. Temperaturane kan gå over 41 °C i mai. På denne tida fører vinden også gjerne med seg støvskyer slik at folk gjerne held seg inne på dagtid og nytter den kjøligare kveldstida i staden. Tradisjonelle hus her blei bygde med vindfangarar, tårn som førte vind ned til husa under og kjølte dei ned, og Hyderabad er også blitt kalla 'vindfangarbyen'.
Om vinteren kan dei høgaste temperaturane ligga rundt 25 °C om dagen, men dei kan gå under 10 °C om natta. Den høgaste temperaturen ein har mål her var 48,5 °C den 7. juni 1991, medan den lågaste var 1 °C, målt 8. februar 2012.
Hey Nineteen
«Hey Nineteen» er ein song av bandet Steely Dan frå albumet deira Gaucho (1980).
Hyderabad i Pakistan
Klima
Sidan om lag 2000 har Hyderabad opplevd kraftige regnskyll. I februar 2003 fall det 105 mm regn i løpet av 12 timar. Fleire titals døyde i flaumen som følgde. Liknande hendingar fann stad i 2006 og 2007. Den største nedbørsmengda i løpet av eit døgn blei målt 12. september 1862, då det fall 250,7 mm. September 1962 var også den våtaste månaden ein har målt, med 286 mm nedbør.
Hey Nineteen
«Hey Nineteen» nådde tiandeplassen på Billboard Hot 100-lista tidleg i 1981, 11. plassen på Adult Contemporary-lista, og 68. plassen på R&B Singles-lista. Songen låg 19 veker inne på Billboard-lista, like lenge som «Hey Nineteen», «Peg» og «Rikki Don't Lose That Number».
Glemmingebro
Glemmingebro er ein tettstad i Ystads kommun i Skåne län i Sverige. I 2005 hadde tettstaden 349 innbyggjarar.
Hyderabad i Pakistan
Økonomi
Hyderabad er eit viktig industrisenter som produserer ulike bruksprodukt som tekstilar, skinn, sement, steintøy, speglar, papir, såpe, sukker og iskrem. Handverksprodukt laga her omfattar mellom anna sølv- og gullarbeid, lakk, dekorert silke og broderte lêrsalar. Hyderabad er også kjend for armringproduksjon, og nesten alle glasarmringane i Pakistan blir laga her.
Ian Samwell
Ian Ralph Samwell var ein engelsk musikar, songar-låtskrivar og plateprodusent. Han er mest kjend som låtskrivaren av debutsingelen til Cliff Richard, «Move It», og tilknytinga hans til rockebandet America, som han hadde sin største kommersielle suksess for med hitsingelen «A Horse with No Name». Han arbeidde òg med rockeband som Small Faces, The Grateful Dead, Frank Zappa, Joni Mitchell, John Mayall og Hummingbird.
Samwell skreiv for mange andre britiske artistar, mellom anna Joe Brown, Elkie Brooks, Kenny Lynch og Dusty Springfield. Fleire av songane hans vart spelt inn på spansk av den meksikanske gruppa Los Teen Tops og vart gitt ut i Latin-Amerika og dei spansktalande områda i verda. Han arbeidde òg som plateprodusent med Sounds Incorporated, Georgie Fame, John Mayall og mod-bandet The Small Faces, der han var med på å skriva hitsingelen «Whatcha Gonna Do About It» frå 1965.
Adolf Lindvik
Adolf Fridtjof Lindvik var ein norsk rettslærd, professor ved Universitetet i Oslo frå 1926.
Lindvik var son til ein landhandlar i Saugesund i dåverande Dypvåg herad, no Tvedestrand kommune. Han tok examen artium ved latinlinja på Ragna Nielsens skole Kristiania i 1909 og vart cand.jur. frå universitetet i 1917. I tida 1919-21 studerte han rettsvitskap i Paris og Leipzig, og tok den juridiske doktorgraden i 1924 med ein avhandling om «Prætors rettsskapende virksomhet». Han var den fyrste norske juristen som tok doktorgraden på eit emne frå romarretten.
I 1926 vart Lindvik utnemnd til professor i rettsvitskap på Universitetet i Oslo, med romarrett som spesialfelt. Fagområdet hans vart seinare utvida til rettshistoria gjennom antikken.
I 1942 sat Lindvik fengsla i fangeleiren Grini frå 14. april til 18. august. Han omkom då eit rutefly på veg til Helsinki styrta ved Snarøya i Bærum den 22. mai 1946.
George Woods
George Woods var ein USA-amerikansk kulestøytar frå Sikeston i delstaten Missouri som vann sølvmedaljen i øvinga både under sommarleikane 1968 i Mexico-byen og i 1972 i München, i den siste tevlinga vart han slått av olympiameisteren Władysław Komar med ein centimeter.
Sandefjord videregående skole
Sandefjord videregående skole (SVGS) er den største vidaregåande skulen i Noreg og har linjer for både yrkesretta og studiespesialiserande utdanning, mellom anna International Baccalaureate.
Skulen tilbyr desse utdanningsprogramma:
Brounovkollen
Brounovkollen er eit fjell, 2370 moh, som står 1,5 nautiske mil sør for Kibal'cictoppen i Payerfjella i Dronning Maud Land. Det vart først kartlagd frå flyfoto av Den tredje tyske antarktisekspedisjonen, 1938–39. Det vart kartlagd frå flyfoto og frå landmålingar av Den sjette norske antarktisekspedisjonen, 1956–60 og igjen på ny av Den sovjetiske antarktisekspedisjonen, 1960–61, og kalla opp etter P.I. Brounov, ein sovjetisk geograf.
Martín Cáceres
Cáceres var med på å bli seriemeister i Spania og å vinna Den europeiske meisterligaen i 2009 med Barcelona. Med Juventus har han vorte seriemeister i 2012, 2013, 2014, 2015 og 2016. Han debuterte for Uruguay sitt A-landslag 12. september 2007 i ein privatlandskamp borte mot Sør-Afrika. Han var med i troppen til fotball-VM i 2010, der han fekk spela to kampar, semifinalen mot Nederland og bronsefinalen mot Tyskland. I 2011 var han med på å vinna Copa América med Uruguay.
Mick Hill
Mick Hill, fullt namn Michael Christopher Hill,  er ein britisk tidlegare spydkastar frå Leeds som vann bronsemedaljen i øvinga under VM 1993 og sølvmedaljen under EM 1998.
Aktiv
I perioden 1986-2002 kvalifiserte Hill seg til finalen i 14 av dei 16 største meisterskapane. Han vann bronsemedaljen under VM 1993 i Stuttgart, trass i moderate 82,96 meter. Hill gjorde sine beste meisterskapskast ved VM 1997 og EM 1998. Ved verdsmeisterskapen i Aten 1997 vart han fjerdemann med sine 86,54 m, 10 cm kortare enn bronsemedaljøren. Året etter forbetra han seg til 86,92 m og sikra sølvmedaljen ved EM i Budapest, slått med neste tre meter av landsmannen Steve Backley, men ein liten halvmeter framom tyske Raymond Hecht og russiske Sergej A. Makarov på dei neste plassane.
Hill sette sin personlege rekord på 86,94 meter i eit stemne i London 13. juli 1993.
Evening Star
Evening Star er eit album frå 1975 av dei britiske musikarane Robert Fripp og Brian Eno. Plateomslaget er eit måleri av Peter Schmidt.
Dei første tre songane er uforstyrra, lette bandsløyfer av gitar spelt av Robert Fripp og handsama med synthesizer og piano av Brian Eno. Det fjerde sporet, «Wind on Wind», er eit utdrag av soloprosjektet til Eno, Discreet Music, som kom ut etter dette albumet. Eno hadde opphavleg tenkt at Fripp skulle nytte materialet som vart Discreet Music som bakgrunnsmusikk til å improvisere over på konsertar.
Den andre halvdelen av albumet er eit 28 minuttar langt tamburstykke kalla «An Index of Metals», der gitartonar vert lagt oppå kvarandre i ein loop, med stadig aukande forvrenging etter kvart som stykket utviklar seg.
Kjelder
''
Kur qielli qan
«Kur qielli qan» (albansk for Når himmelen græt) er ein song av dei albanske songarane Xhejn og Enxhi Kumrija, gjeven ut i desember 2013. Songen er skriven av Xhejn Kumrija og Xhejn & Enxhi Kumrija.
«Kur qielli qan» var eit av bidraga i den fyrste semifinalen og finalen i Festivali i 52-të i Këngës në RTSH, den albanske uttakinga til Eurovision Song Contest 2014 i København i Danmark. Alle bidraga deltok både i éin semifinale og finalen, og «Kur qielli qan» enda på sjetteplass med 28 poeng.
Gaupefaret i Oslo
Gaupefaret (1–23, 2–22) er ein veg på Holmen i bydel Vestre Aker i Oslo. Han går frå Stasjonsvegen til Bjørnvegen, parallelt med Styggedalsbekken på vestsida. Namnet vart vedteke i 1952. Vegen har blokkbusetnad frå 1950-åra. Blokkbusetnaden er rekna som verneverdig, saman med tilsvarande blokkbusetnad i Vassfaret på austsida av Styggedalsbekken.
Jeff Dexter
Jeff Dexter er ein britisk diskjockey (DJ), klubbarrangør, plateprodusent og tidlegare dansar, som vart kjent på midten av 1960-talet som fast DJ på den innverknadsrike London-klubben Middle Earth. Han er nært knytt til mod-scena og populariseringa av dansen The Twist i England.
I 1970 vart han manager for America, det amerikanske folkrockbandet som vart danna i London tidlegare same år, beståande av Gerry Beckley, Dewey Bunnell og Dan Peek. Han sam-produserte òg det første albumet deira, America, og skaffa dei den første spelejobben deira.
Byvågåsane
Byvågåsane er tre låge fjelltoppar ved austkysten av Byvågen på austsida av Lützow-Holmbukta. Dei vart kartlagde av norske kartografar frå flyfoto tekne under Lars Christensen-ekspedisjonen, 1936–37 og vart namngjeven i samband med Byvågen.
Mame-jima
Mame-jima er ei lita øy som ligg 0,1 nautiske mil (0,2 km) vest for Ongul aust i Lützow-Holmbukta. Ho vart kartlagd frå landmålingar og flyfoto teken under Japanese Antarctic Research Expedition (JARE), 1957–62, og namngjeven Mame-jima (Bønneøya).
Dave Tofani
Dave Tofani er ein USA-amerikansk saksofonist og treblåseinstrumentalist og komponist. Som studiomusikar har han spelt på over 500 jazz-, pop- og rockeinnspelingar, som klarinettsoloen på «Say Hello, Wave Goodbye» av Soft Cell.
Skeise-VM 1981 for kvinner
Verdsmeisterskapen på skeiser 1981 for kvinner fann stad i Sainte-Foy ved Québec i Canada helga 6. og 7. februar 1981. 30 utøvarar frå 11 land deltok i stemnet, av dei tre frå Noreg. Meisterskapen i firkamp bestod av dei fire øvingane 500 m, 1000 m, 1500 m og 3 000 meter.
Mateh Asher regionale kommune
Mateh Asher regionale kommune (hebraisk מועצה אזורית מטה אשר, Mo'atza Azorit Mateh Asher) er ein regional kommune i western Galilea nord i Israel. Han er kalla opp etter Asher-stamma som i følgje Josvas bok (19:24-31) skal ha halde til i dette området i antikken. Han vart grunnlagd i 1982 då tre andre regionale kommunar vart slått saman: Ga'aton, Na'aman og Sulam Tzur. Adminsitrasjonssenteret ligg ved hovudveg 4, mellom Regba og Lohamei HaGeta'ot.
Skeise-VM 1981 for kvinner
Tittelforsvarar Natalja Petrusjova frå Sovjetunionen fekk bestetid på dei to kortaste distansane og vart verdsmeister framom Karin Enke frå Aust-Tyskland som vann 1500 m. Sovjetiske Olga Plesjkova sigra på den avsluttande 3000-meteren.
Mateh Asher regionale kommune
Kommunen vart grunnlagd i 1982 og strekkjer seg no over 216 059 dekar med kring 17 300 innbyggjarar.
Skeise-VM 1981 for kvinner
Skeise-VM 1981
Dato: 6./7. februar 1981
<br style="clear:both;" />
Berghøne
Berghøne (Alectoris chukar) er ein fugl i fasanfamilien. Han er nasjonalfugl for Pakistan. Fuglen er nært i slekt med og liknar sin vestlege ekvivalent, raudhøne.
Fuglen høyrer opphavleg til i Asia frå Pakistan, Kashmir, Himachal Pradesh, Panjab og Afghanistan i aust til Balkan i vest. Han er blitt introdusert fleire stader og har etablert seg i USA, Canada, New Zealand og Hawaii. I Storbritannia er det vanleg med hybridar mellom denne arten og rødhøna som også er introdusert der.
Skeise-NM 1967
Noregsmeisterskapen på skeiser 1967 for menn vart avvikla i Trondheim helga 7. og 8. januar. Svein Erik Stiansen frå Oslo Skøyteklubb vart norsk meister for andre gong i rad.
NM på skeiser 1967
Dato: 7./8. januar 1967
500 meter
<br style="clear:both;" />
5000 meter
<br style="clear:both;" />
10000 meter
<br style="clear:both;" />
The Equatorial Stars
The Equatorial Stars er eit album frå 2004 av dei britiske musikarane Robert Fripp og Brian Eno. Albumet var det første på nesten 30 år som dei to musikarane hadde samarbeidd på sidan Evening Star i 1975.
Meholmen
Meholmen er ei lita øy som ligg halvvegs mellom Ongul og Utholmen in Lützow-Holmbukta. Ho vart kartlagd av norske kartografar frå flyfoto teken under Lars Christensen-ekspedisjonen, 1936–37, og namngjeven av dei.
Selaön
Selaön er ei svensk øy i innsjøen Mälaren i Strängnäs kommune i Södermanlands län. Med eit areal på 95 kvadratkilometer er Selaön den niande største øya etter areal i Sverige, og den største øya i ein innsjø. Øya har om lag 3000 innbyggjarar, og delar av tettstaden Stallarholmen ligg sør på øya. Brua ved Stallarholmen knyter Selaön til fastlandet.
Det finst fleire runesteinar på øya. Åsa gravfält frå den yngre jarnalderen består av ei rekkje gravanlegg og steinsettingar, den mest kjende er ein skipssetning kalla Åsa domaresäte. Mälsåker slott, som under andre verdskrigen var ått av den norske legasjonen i Stockholm og brukt som utdanningstad for polititroppene, er ein annan turistattraksjon på Selaön.
Nationaltheatret stasjon
Nationaltheatret stasjon er eit underjordisk stasjonskompleks med ein stasjon for jarnbanen og ein stasjon for tunnelbanen. Stasjonskomplekset ligg i nærleiken av Nationaltheatret, i sentrum av Oslo.
Jarnbanestasjonen
Jarnbanestasjonen Nationaltheatret stasjon ligg i nivået under tunnelbanestasjonen, og høyrer med til Oslotunnelen, som knyter Drammensbanen til Oslo sentralstasjon. Stasjonen har fire spor knytt til kvar sin midtplattform i kvart sitt tunnelrom, med tilkomst med rulletrapper og heis frå ein stasjonshall som ligg høgare enn spora, på nivå med tunnelbanestasjonen. Det er inngangar til stasjonen både frå tunnelbanestasjonen, frå Ruseløkkveien i Vika, og frå eit hjørne av Slottsparken, der Parkvegen og Henrik Ibsens gate kryssar kvarandre.
Opphavleg var jarnbanestasjonen bygd som ein perrong mellom dei to spora i ein utvida part av tunnelen, men i 1999 vart stasjonen utvida til to perrongar med kvar sine to spor ved at det vart bygd ei ny stasjonstunnel ved sida av den gamle, med ein ny stasjonshall over. Den gamle stasjonen vart med dette reservert for togtrafikken i retning mot Drammen, og den nye for togtrafikken austover i retning av Oslo sentralbanestasjon. Rekna etter talet på passasjerar, er denne einast underjordiske jarnbanestasjonen i Noreg den nest største persontogstasjonen i landet. Berre Oslo sentralstasjon er større i så måte.
Tunnelbanestasjonen
Tunnelbanestasjonen Nationaltheatret stasjon er ei ombygd utgåve av den gamle endestasjonen på forstadsbanetunnelen frå Majorstuen til sentrum, opna i 1928, og er no er ein av fleire underjordiske stasjonar på tunnelbanelina under sentrumsområda i Oslo. Stasjonen har særskilde inngangar for vestgåande og austgåande tunnelbanetog. Inngangen for austgåande tog gjev òg tilkomst til jarnbanestasjonen. Frå Ruseløkkvegen i Vika er det tilkomst til tunnelbanestasjonen gjennom stasjonshallen på jarnbanestasjonen.
Ptolemaios-satsen
Ptolemaios-satsen seier at i ein firkant som er innskriven i ein sirkel, er produktet av lengdene til diagonalen lik summen av dei to produkta ein får når ein multipliserer motståande sider.
Forholdet mellom linjene i figuren er:
Teoremet eller satsen er nedskriven av Klaudios Ptolemaios.
Dry lease
Dry lease er eit leigearrangement der eit flyselskap eller ein finansinstitusjon skaffar eit anna flyselskap eit fly utan besetning, bakketenester, forsikring, vedlikehald og drift. Utleigar krev at leietakaren nyttar flyet under sitt eige driftsløyve og syter for registrering. Leietakar betaler for den tida flyet blir nytta.
Eit typisk «dry lease»-tilhøve varer vanlegvis frå to år og oppover. Det leigde flyet vert vanlegvis målt som mellom dei eigne flya til leigetakaren, og framstår utåt som mellom dei eigne flya til selskapet.
Dei to største aktørane i denne marknaden er International Lease Finance Corporation (ILFC) og GE Capital Aviation Services.
I tilfelle der utleigar held mannskap og vedlikehald nyttar ein omgrepet wet lease.
Nasjonalt nettverk for samfunnsfaga i lærar-, lektor- og barnehagelærarutdanningane
Nasjonalt nettverk for samfunnsfaga i lærar-, lektor- og barnehagelærarutdanningane er ein norsk organisasjon for samfunnsfaga i lærarutdanningar og skule skipa i 2016. Organisasjonen har i overkant av 200 individuelle medlemer (2019). Paragraf 1 i vedtektene for organisasjonen formulerer føremåla slik:
I Wish I Were in Love Again
«I Wish I Were in Love Again» er ein song frå Rodgers and Hart-musikalen Babes in Arms frå 1937. I det originale showet vart songen sungen av Grace McDonald og Rolly Pickert. Songen var ikkje med i filmversjonen frå 1939.
Judy Garland og Mickey Rooney framførte songen i 1948 i filmen Words and Music. Rooney og Garland gav songen ut på singel i 1948 som ei B-side til «Johnny One Note.»
Omdreiingslekam
Ein omdreiingslekam eller rotasjonslekam er i geometrien ein lekam som ein får ved at ein plan figur vert dreidd om ein akse i planet til figuren. Overflata til ein omdreiingslekam er derfor ei omdreiingsflate.
Døme på omdreiingslekamar er kule og ellipsoide, sylinder og kjegle (som begge oppstår ved rotasjon av ei rett linje), omdreiingshyperboloide, paraboloide og torus (sirkelring), som ein får ved at ein sirkel vert rotert om ein akse som ikkje skjer sirkelen.
Volum
Volumet til ein omdreiingslekam vert utrekna som integralet av snittflata til omdreiingslekamen frå byrjinga til slutten. Denne er lik funksjonsverdien i kvadrat ganga med pi (og samsvarar arealet til ein sirkel som funksjon av radiusen).
Volumet V\, av omdreiingslekamen av f(x)\, mellom a og b, rotert rundt x-aksen, er altså
Volumet V\, av omdreiingslekamen av f(x)\, mellom a og b, rotert rundt y-aksen er
I teorien kan ein omdreiingslekam som er uendeleg lang likevel ha eit endeleg volum.
Arealet A \, av omdreiingslekamen er
Glimåkra
Glimåkra er ein tettstad i Östra Göinge kommun i Skåne län i Sverige. I år 2005 hadde tettstaden 1 483 innbyggjarar.
Tettstaden Glimåkra oppstod langs jernbanelinja Kristianstad-Immelns (KIJ), som i 1886 blei forlenga til Glimåkra. I 1906 blei KIJ overteken av Kristianstad-Hässleholms järnväg (CHJ), som forlenga banen frå Glimåkra til Älmhult. I 1928 blei Glimåkra municipalsamhälle danna, dette blei oppløyst i 1960. Persontrafikken på jernbanelinja Kristianstad-Glimåkra-Älmhult blei nedlagt i 1969 (det blei køyrt godstrafikk på strekninga Kristianstad-Glimåkra inntil 1978). Glimåkra var ein sjølvstendig kommune fram til 1974, då han blei slått saman med Broby, Hjärsås og Knislinge til den nye Östra Göinge kommun.
Glommen
Glommen er ein svensk tettstad i Falkenbergs kommun i Hallands län i Halland. I 2005 hadde tettstaden 687 innbyggjarar.
Berit Marit Hætta
Berit Marit Hætta eller Biret Máret Hætta er ein norsk samisk illustratør og kostymedesigner. Ho var ein av medlemmene i den legendariske Masi-gruppa, ei samisk kunstnargruppe i 1970-åra.
Hætta har laga ei rekkje kostyme for Beaivváš Sámi Našunálateáhter, mellom anna til førestillingane Áillohaš, Mun lean Inanna/I'm Inanna, Silbajavri - Sølvvannet og Ridn'oaivi ja nieguid oaidni/The Frost-haired and the Dream-seer.
Hætta illustrerte den fyrste barneboka på nordsamisk; Ammul ja álit oarbmealli. Boka kom ut i 1976, og var skriven av Marry Aslaksdatter Somby.
Prisar og utmerkingar
Aage Gaup og Berit Marit Hætta vann Heddaprisen i 2000 i kategorien beste scenografi/kostymedesign for scenografien (Gaup) og kostymedesignet (Hætta) til førestillinga Vølunds kvad (Volundda muitalus) ved Beaivváš Sámi Našunálateáhter, produsert i 2000.
Pencksøkket
Pencksøkket (tysk Penckmulde) er ein brei, isfyllt dal som går sørvest-nordaust i kring 100 km mellom Borgmassivet og nordaustdelen av Kirwanveggen i Dronning Maud Land. Han vart oppdaga av Den tredje tyske antarktisekspedisjonen (1938–1939), leia av kaptein Alfred Ritscher og kalla opp etter den tyske geografen Albrecht Penck. Kart frå Den tyske antarktisekspedisjonen syner feilaktig dalen med ein nord- til sørakse, men han vart meir nøyaktig kartlagt av Maudheimekspedisjonen (NBSAE) (1949–1952), leia av John Schjelderup Giæver.
Dan Peek
Daniel Milton «Dan» Peek var ein USA-amerikansk musikar, mest kjend som medlem av folkrockbandet America frå 1970 til 1977, i lag med Gerry Beckley og Dewey Bunnell. Han har vorte kalla ein «pioner innan moderne kristenmusikk».
Tidleg liv
Peek vart fødd i Panama City i Florida, 1. november 1950, medan faren var i US Air Force.
I 1973 gifta han seg med Catherine Maberry (d. 11. mars 2021), som han skreiv ei rekkje songar saman med, mellom anna «Lonely People».
Då Peek var ein ung gut, leid han av revmatoid artritt og måtte vera innlagt på sjukehus i fleire veker, over 100 km borte frå heimen til familien. Foreldra kunne berre besøkja han av og til. Peek hugsa denne opplevinga då han, omtrent eit år før han døydde, bestemde seg for å kvitta seg med fem av dei gamle gitarane sine. Fordi Ronald McDonald Houses eksisterer for å skaffa bustader til familiar med innlagde barn i nærleiken av sjukehus rundt om i USA og verda, donerte Peek desse fem gitarane til huset i San Diego, som seinare vart selt til ein samlar, noko som resulterte i ein donasjon på 50 000 dollar.
America
Etter eit kort opphald ved Old Dominion University i Virginia i 1969, returnerte Peek frå USA tilbake til London. Kort tid etter byrja dei tre tidlegare London Central High School-klassekameratane Peek, Beckley og Bunnell å laga musikk saman. Dan Peek er kjend for å syngja dei høge harmoniane, og bidrog med solo- og korvokal, gitar, bass, klaverinstrument og munnspel til innspelingane deira i løpet av si tid i bandet. Som medlem av America skreiv eller var Peek med på å skriva fire topp 100-singlar: «Don't Cross the River» (nr. 35), «Lonely People» (nr. 5), «Woman Tonight» (nr. 44) og «Today's the Day» (nr. 23), som han òg song solo på. «Lonely People» og «Today's the Day» gjekk òg til topps på Billboard AC-listene.
Peek misbrukte alkohol og andre rusmiddel medan han turnerte med bandet og valde å forlata bandet kort tid etter utgivinga av albumet Harbor i februar 1977, misnøgd med reisinga, rusbruken og dei kvinnelege groupiane. I 2004 gav han ut ein sjølvbiografi om denne epoken med tittelen An American Band: The America Story som var svært vanskeleg for han å skriva på grunn av dei dårlege minna.
Moderne kristen musikk
Debutalbumet til Peek som soloartist, All Things Are Possible, vart gitt ut i 1979. Chris Christian skreiv, produserte og bidrog med akustisk gitar og korvokal på albumet. Tittelsporet nådde Billboard-listene, og vart topp 10 på A/C Billboard-lista og nådde toppen av den kristne hitlista, og vart ein av dei tidlegaste moderne kristenmusikk-hittane som kryssa over på andre lister. Ein annan song på albumet, «Love Was Just Another Word», vart spelt inn i Los Angeles og skriven av Chris Christian og Steve Kipner. Gerry Beckley og Dewey Bunnell bidrog med korvokal. Dette var siste gong dei tre originalmedlemmene i America spelte inn saman. Albumet vart nominert til Grammyprisen og tapte i kategorien Contemporary Gospel for The Imperials-albumet Heed the Call.
Peek venta fem år før han gav ut det andre soloalbumet sitt, Doer of the Word frå 1984, som nådde andreplassen på den kristne hitlista. Gerry Beckley bidrog med korvokal, som vart spelt inn i studioet til Chris Christian i Los Angeles medan Peek var der. I 1986 kom albumet Electrovoice, igjen på CCM-marknaden, som inkluderte ei nyinnspeling av «Lonely People», med ei veldig lik solovokalhandsaming og arrangement som den opphavlege America-versjonen. Han endra nokon av teksten for å reflektera den kristne trua si; til dømes vart linjene «And ride that highway in the sky» og «You never know until you try» til «And give your heart to Jesus Christ».
Peek var store delar av 1990-talet dels pensjonert, og spelte av og til inn musikk i heimen sin i Bodden Town på Grand Cayman. Han gav ut fleire soloprosjekt og samarbeidde med Ken Marvin og Brian Gentry som «Peace» på tre album. I åra før han døydde gav Peek ut musikk via nettstaden sin. Det siste musikalske samarbeidet hans var å framføra solovokal på eit spor på albumet Steps on the Water av Etcetera frå 2011.
Han gav ut An American Band, ein sjølvbiografi basert på den mest suksessrike perioden til America, og hans eiga andelege reise.
Død
Peek døydde i søvne av uremisk perikarditt 24. juli 2011, 60 år gammal i heimen sin i Farmington i Missouri. Han vart gravlagd på Farmingtons Zolman Cemetery.
Mørkenatten
Mørkenatten er ein fjelltopp, 2515 moh, 1 nautisk mil (1,9 km) sør for Chervov Peak i Sjtsjerbakovkjeda i Orvinfjella i Dronning Maud Land. Det vart kartlagd av nordmenn frå flyfoto og landmålingar av den norske antarktisekspedisjonen 1956-60.
Numerisk
Numerisk eller talmessig er det som omhandlar tal.
Stormy Weather
«Stormy Weather» er ein song frå 1933 skriven av Harold Arlen og Ted Koehler. Ethel Waters song først songen på The Cotton Club i Harlem i 1933 og spelte han inn det året. Same året vart songen sungen inn i London av Elisabeth Welch og Frances Langford. I 1933 var første gongen heile besetninga ved Cotton Club drog ut på turné. Showet heitte opphavleg The Cotton Club Parade of 1933, men skifta sidan namn til Stormy Weather Revue. Songen vart då sungen av Adelaide Hall.
Alt i september 1933 spelte gruppa Comedian Harmonists ut ein tysk versjon kalla «Ohne dich» med ein heilt annan tekst. Songen har sidan blitt framført av ei rekkje andre artistar som Frank Sinatra, Judy Garland, Etta James, Ella Fitzgerald, Dinah Washington, Clodagh Rodgers, Reigning Sound og mest kjend av Lena Horne og Billie Holiday. Orkesterversjonen til Leo Reisman vart den største hitten (med Arlen sjølv på vokal), sjølv om versjonen til Ethel Waters òg selde godt. «Stormy Weather» vart framført av Horne i filmen med same namn i 1943 som ein del av eit stort show for soldatar i andre verdskrigen.
Ethel Waters si innspeling av songen frå 1933 vart innlema i Grammy Hall of Fame i 2003, og Library of Congress tok med songen i nasjonalregisteret sitt over amerikanske innspelingar i 2004. I 2004 vart versjonen til Horne plassert på 30. plassen på lista AFI's 100 Years...100 Songs over dei beste songane frå amerikansk kino.
Birger Motzfeldt
Birger Fredrik Motzfeldt var ein norsk flygar og offiser, fødd i Nesna. Han var 1955-60 sjef for det norske Luftforsvaret.
Infanterisoldaten Motzfeldt vart uteksaminert frå Krigsskulen i 1920. Deretter gjekk han over til flyging og tok eksamen ved flyskulen i 1924.
Vinteren 1939-40 var kaptein Motzfeldt i USA for å kjøpe nye fly til det norske forsvaret. Her teikna han og kollegaen, kaptein Kristian Østby, fleire kontraktar på fly.
Motzfeldt var i London då han i mai 1940 vart beordra til Washington D.C. som assisterande militærattaché. På overfarten med båt laga han eit planutkast, der han skisserte dei behova som måtte oppfyllast for å kome i gang med flygartrening i Canada. Planutkastet danna grunnlaget for det som skulle verte den militære treningsleiren Little Norway.
Frå 1942 til 1948 var Motzfeldt stabssjef i Flyvåpnenes Felleskommando, som etter at flyvåpna vart slått saman i ei eining i 1944, vart Luftforsvarets Overkommando. Frå 1948 var han sjef for Luftkommando Trøndelag til han åra 1952-55 var flyattaché i London.
Motzfeldt vart utnemnd til generalmajor og flykommandør i 1953. To år seinare kom eit nytt opprykk då han som generalløytnant vart øvste sjef for Luftforsvaret. Han vart dimittert i 1960.
Eva Janko
Eva Janko, fødd Eva Egger, er ein austerriksk tidlegare friidrettsutøvar frå Floing i Steiermark som vann bronsmedaljen i spjutkasting under sommarleikane 1968 i Mexico-byen. Sommaren 1973 sette ho i Innsbruck austerriksk rekord med eit kast på 61,80 meter, ein rekord som vart ståande til dess ein tok i bruk ein ny spydtype.
Sonen Marc Janko har spelt mange kampar for Austerrike sitt fotballandslag.
Iver Leganger
Iver Erikssøn Leganger var ein norsk prest og forfattar. Han var fødd i Leikanger der faren Erik Iversen Nordal var sokneprest og prost. Faren hadde etternamnet etter Norddal der hans far var prest, medan Iver tok namnet «Leganger» etter Leikanger. Mora var presteenka Karen Nilsdatter Werner (død 1634). Halvbroren Peder E. Leganger (1638-1706) var sokneprest i Hå på Jæren.
Biografi
Leganger var også historisk og topografisk forfattar, og var inspirert av Tormod Torfæus som han brevskifta med. Leganger skreiv mellom anna ei skildring frå Sogn, Circa brevissimam Sogniæ chorographiam. Den topografiske skildringa tok for seg prestegjelda i Sogn og omtala natur, vegar, kyrkjer og lokale minnesmerke. Han gav også ut ei teologisk avhandling om to vers hjå profeten Jesaja, ''Simplicissima Textus Prophetici expositio, Esaiæ LV. 6–7''.
Iver Legangers barn:
I Hopperstad stavkyrkje er ei minnetavle (med tekst på latin) over Leganger måla rett på kyrkjeveggen.
Otto Neugebauer
Otto Eduard Neugebauer var ein austerriksk-amerikansk matematikar og vitskapshistorikar.
Han var professor ved Brown University i USA frå 1939 til 1969. Han oppdaga mellom anna mange babylonske matematiske kileskrift-tekstar skildra i Mathematische Keilschrift-Texte (3 bind, 1935–1937). Han skreiv mange andre viktige bøker om historia til matematikken og astronomien, mellom anna The Exact Sciences in Antiquity (1951).
Anna Jorunn Avdem
Hovudoppgåva hennar «Gjort kva gjerast skulle» vart gjeve ut som bok i 1984. Saman med Kari Melby gav ho ut «Opp først og sist i seng» 1985, og i 2001 gav Avdem ut «Husmorparadiset», der ho skildrar glansåra for husmorrolla på 1950- og 1960-talet. I 2009 gav ho ut ”Levd liv, ei soge om sogningane og muséet deira” (Skald) saman med Aage Engesæter og Lars Asle Vold.
Avdem var varaordførar i Lærdal frå 2003 til 2007.
Ho er gift med Jan Olav Fretland og mor til Jostein Avdem Fretland.
Mianomo-jima
Minamo-jima er den største av fleire småøyar som ligg i den vesle vika mellom Skallen og Skallebreen, langs kysten av Dronning Maud Land. Ho vart kartlagd frå landmålingar og flyfoto tekne under Japanese Antarctic Research Expedition (JARE), 1957-62. Namnet vart gjeve av JARE i 1972.
Glommersträsk
Glommersträsk er ein svensk tettstad i Arvidsjaurs kommun i Norrbottens län i landskapet Lappland. I 2005 hadde tettstaden 306 innbyggjarar. Glommersträsk ligg cirka 45 kilometer søraust for Arvidsjaur.
Nuk e di
«Nuk e di» (albansk for Eg veit ikkje) er ein song av den albanske songaren Renis Gjoka, gjeven ut i desember 2013. Songen er skriven av Renis Gjoka.
Festivali i 52-të i Këngës në RTSH
«Nuk e di» var eit av bidraga i den fyrste semifinalen og finalen i Festivali i 52-të i Këngës në RTSH, den albanske uttakinga til Eurovision Song Contest 2014 i København i Danmark. Alle bidraga deltok både i éin semifinale og finalen, og «Nuk e di» enda på niandeplass med 22 poeng.
Reecedalen
Reecedalen er ein isfyllt dal mellom Gavlen og Nupskåpa i sørlege delen av H.U. Sverdrupfjella i Dronning Maud Land i Antarktis. Han vart kartlagd av norske kartografar frå landmålingar og flyfoto av Maudheimekspedisjonen (NBSAE) (1949–52) og flyfoto av den norske ekspedisjonen 1958–59. Dalen er kalla opp etter Alan Reece, ein geolog med NBSAE (1949–52) og tidlegare i Falkland Islands Dependencies Survey (FIDS).
Skeise-VM 1982 for kvinner
Verdsmeisterskapen på skeiser 1982 for kvinner fann stad i Inzell i Bayern i dåverande Vest-Tyskland helga 13. og 14. februar 1982. 30 utøvarar frå 15 land deltok i stemnet, av dei to frå Noreg. Meisterskapen i firkamp bestod av dei fire øvingane 500 m, 1000 m, 1500 m og 3 000 meter.
Karin Enke frå Aust-Tyskland fekk bestetid på dei tre fyrste distanseøvingane og vart verdsmeister framom landskvinna Andrea Mitscherlich med tittelforsvarar Natalja Petrusjova frå Sovjetunionen på tredjeplassen. Mitscherlich sigra på den avsluttande 3000-meteren.
Skeise-VM 1982
Dato: 13./14. februar 1982
<br style="clear:both;" />
Sjumansholmen
Sjumansholmen er ei øy i Göteborgs skjergard i Sverige, og den minste øya i denne skjergarden som har offentleg båttransport.
Seskarö
Seskarö er ei øy og ein tettstad i Haparanda kommun i Norrbottens län i landskapet Norrbotten i Sverige. I 2010 hadde tettstaden 491 innbyggjarar.
Naturen består mest av furumoar, men det er òg område med gran og lauvskog. Dei fleste badestrendene ligg på sørsida av øya, men i vika Räpilahti nordaust på Seskarö er det sandstrand med ei naturhamn der òg større fritidsbåtar kan leggje til. Sidan 1978 har Seskarö hatt brusamband med fastlandet via mange mellomliggande auge. Det nedlagde (sidan 2008) sagbruket var livsnerva til staden frå seint på 1800-talet. Av føretak som er i verksemd i dag, er ein liten elektronikkprodusent, ein produsent av emballasjeprodukter, nokon matvarebutikker, eit vertshus og ein bensinstasjon.
Glans
Glans er ein optisk overflateeigenskap ved materiale. Glans oppstår når overflata til stoffet er så glatt at fordjupningane er mindre enn bølgjelengda for synleg lys.
Dei fleste er sulfid, til dømes blyglans, vismutglans og molybdenglans. Jernglans er eit oksid. I moderne mineralogi er desse namna erstatta med dei internasjonale nemningane galenitt, bismuthinitt, molybdenitt og hematitt.
I mineralogien nyttar ein følgjande nemningar på mineralglans:
Ingunn Utsi
Ingunn Eldbjørg Utsi er ein norsk samisk biletkunstnar frå Repvåg i Nordkapp kommune. Per 2004 hadde ho deltatt på meir enn 50 utstillingar i inn- og utland. Ho har òg hatt fleire store utsmykkingsoppdrag og er kjend for skulpturane sine, der ho ofte bruker tre, gjerne drivved, og kombinerer dette med andre materiale, som pleksiglas, stein og bladgull.
Ho har vore sentral i å bygga opp samiske kunstnarorganisasjonar og har engasjert seg i å synleggjera kunsten til urfolk, mellom anna gjennom UNESCO- prosjektet Arts from the Arctic.
Ho er ein av kunstnarane som blei valde til å stilla ut på Nasjonalmuseet si utstilling ved nyopninga av museet i 2022.
Oppvekst
Ingunn Utsi er dotter av barnebokforfattaren Ivar Utsi. Då ho byrja i fyrste klasse på internatskulen i Repvåg i 1955, var alle barna frå heimplassen Repvågsstranda samisktalende. Det budde berre samar i bygda, som tidlegare blei omtalt som «Finneby». Etter kvart blei det eit språkskifte i Nordkapp, og i Lafjorden, på Laholmen og på Repvåg snakka ungane norsk. Utsi var eit av dei siste barna frå Repvågstranda som var samisktalande.
Utdanning
Før ho byrja kunstnarutdanninga si, tok Utsi grunnfag i samisk ved Universitetet i Oslo. Ho tok så kunstfagleg utdanning ved Kunstskolen i Trondheim (KiT, no Kunstakademiet i Trondheim) i periodane 1973–1975 og 1977. Ved KiT gjekk ho på målarlinja, men teikna for det meste. Ho hadde mellom anna målaren John Anton Risan som lærer. I 1999 var ho representert på utstillinga John Anton Risan og hans elever i Trondheim kunstmuseum.
I tida 1990–1991 deltok ho på vidareutdanning av kunstnariske konsulentar ved Nordnorsk Kunstnersenter.
Utsi har hatt studiereiser til mellom anna Firenze og Siena i Italia, Mexico by, New York, Baltikum og Russland.
Chervov Peak
Chervov Peak er ein fjelltopp, 2550 moh, som ligg 1 nautisk mil nord for Mørkenatten i Sjtsjerbakovkjeda i Orvinfjella i Dronning Maud Land. Det vart grovt kartlagd frå flyfoto av Den tredje tyske antarktisekspedisjonen, 1938–39. Det vart kartlagd frå flyfoto og landmålingar av Den sjette norske antarktisekspedisjonen, 1956–60. Det vart kartlagd på ny av Den sovjetiske antarktisekspedisjonen, 1960–61, og kalla opp etter den sovjetiske geologen Je. I. Tsjervov. Norsk Polarinstitutt reknar Chervov Peak som ein del av Mørkenatten, og det har derfor ikkje eit eige norsk namn.
Ingunn Utsi
Kunst
Ifølgje tidlegare konservator ved Nordkappmuseet Kjersti Skavhaug er det det medmenneskelege perspektivet som pregar verka til Utsi. Motsetningar pregar motivval og tema. Kontrastar er tydelege i bilda hennar og i materialbruken i skulpturane. Mykje handlar om å vera inkludert eller ekskludert. Ho er påverka av sin eigen oppvekst og visuelle minne, men det er vanskeleg å sjå om ho har hatt nokre kunstnariske forbilde som har prega arbeida hennar.
Alver kommune
Alver kommune er ein kommune i Nordhordaland i Vestland fylke, som vart skipa den 1. januar 2020 då dei tidlegare kommunane Lindås, Meland og Radøy slo seg saman til nye Alver. Innbyggjartalet i den nye kommunen er 29507 i 3. kvartal av 2021.
Ingunn Utsi
Teikning
"«I Ingunn Utsis tegninger utvikler det seg et interessant fenomen. Det oppstår en symbiose mellom fugl og menneske. I flere av hennes bilder kan man se at fuglene har menneskeøyne […] Mens fuglene tidligere var realistisk gjengitt, har kunstneren lagt inn et menneskelig element, som gjør at det blir lettere å identifisere seg med dem. De er ikke lenger 'noe annet', men har en egenskap som gjør at deres skjebne også angår oss.» Irene Snarby i Billedkunstneren Ingunn Utsi" Ho har illustrert bøker av andre, mellom anna av faren Ivar Utsi, og har skapt sjølvstendige verk. Dei frittståande teikningane hennar har ofte sjøfuglar, som lundefugl og alker, som motiv. I verka er hovudmotivet attgitt nærast fotografisk, medan bakgrunnen kan vera eit stilisert landskap av horisontale striper. Til tider er òg gjenstandar, som til dømes fjør, integrert i verka, så dei verkar som «mixed media» eller collagar.
Alver kommune
Namnet kjem frå gardsnamnet Alver, som har gitt namn til og ligg i bygdelaget Alversund ved Alverstraumen i tidlegare Lindås kommune, og som no ligg sentralt i den samanslåtte kommunen.
Ingunn Utsi
Skulptur
"«Når jeg jobber med tredimensjonale treobjekter, lager jeg nesten aldri noen skisser. Jeg jobber direkte med materialet og lar det snakke med tankene mine, øynene og hendene mine. På mange måter kan jeg se resultatet ved å la materialet være min guide, men det er overraskelser eller krav i selve treet, og det må jeg ta i betraktning. Mens jeg former materialet, vokser det og blir kunstverket mitt» Ingunn Utsi om sitt arbeid med treskulpturer"Ingunn Utsi har i mange år brukte drivved og trestammar som utgangspunkt for skulpturane sine. Ho eksperimenterer med å setja andre naturlege element, som fjør, pels og stein, saman med tre, og kombinerer dei naturlege materiala med pleksiglas, metall og bladgull.
Alver kommune
Namnet til kommunen "Alver" kan tydast som "alt vér", ein plass med alt ver, mest nedbør.